CELEX: 62021TN0341
Language: et
Date: 2021-06-21 00:00:00
Title: Kohtuasi T-341/21: 21. juunil 2021 esitatud hagi – Rauff-Nisthar versus komisjon

9.8.2021   
            
            
               ET
            
            
               Euroopa Liidu Teataja
            
            
               C 320/49
            
         
      21. juunil 2021 esitatud hagi – Rauff-Nisthar versus komisjon
      (Kohtuasi T-341/21)
      (2021/C 320/55)
      Kohtumenetluse keel: prantsuse
      
         Pooled
      
      
         Hageja: Nadya Rauff-Nisthar (Pfinztal, Saksamaa) (esindaja: advokaat N. de Montigny)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Personalivaliku Ameti (EPSO) valikukomisjoni 9. märtsi 2020. aasta otsus ning 19. augusti 2020. aasta uuesti läbivaatamise otsus, mis puudutab konkurssi EPSO/AD/371/19 (AD7) – 6 – teadusuuringute valdkonna administraatorid ja millega otsustati mitte kanda hageja nime reservnimekirja;
               
            
                  —
               
               
                  vajadusel tühistada 15. märtsi 2021. aasta kaebuse rahuldamata jätmise otsus;
               
            
                  —
               
               
                  kohustada esitama hagejat puudutavad testid ja nende tulemused ning samuti järgneva etapi tulemused, et oleks võimalik sisuliselt hinnata iga rikkumise tagajärgi ja seda, kui suured tagajärjed olid stressil, mille tõid kaasa rikkumised, mis tuleb tuvastada Üldkohtu kodukorra artikli 91 alusel;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hageja esitab hagi põhjendamiseks üheainsa väite, mille kohaselt ei koheldud katsete ajal toimunud rikkumiste tõttu, mis mõjutasid konkursi tulemusi, osalejaid võrdselt. Sellel väitel on neli osa.
      
                  1.
               
               
                  Esimene väiteosa, et konkursi EPSO/AD/371/19 (AD7) – 6 – teadusuuringute valdkonna administraatorid korraldamisel esines tehnilisi vigu, mida administratsioon on tunnistanud ja mis tekitasid hagejale katsete ajal suurt stressi.
               
            
                  2.
               
               
                  Teine väiteosa, et administratsioon rikkus hoolsuskohustust ega reageerinud, et need vead parandada.
               
            
                  3.
               
               
                  Kolmas väiteosa, et hageja soorituste hindamisel tehtud vigu ei võetud arvesse ja puudusid menetlused, mis taganuks kandidaatide võrdse kohtlemise.
               
            
                  4.
               
               
                  Neljas väiteosa, et hageja soorituste hindamisel tehti ilmne hindamisviga.